《钦和御制大将征回朔漠空虚二首 其一》
明代·释宗泐

万姓讴歌朔漠清，都缘圣主有经营。北边自古存瓯脱，瀚海于今属大明。

鸿雁三秋随入塞，风云万里拥归旌。汉家曾奏无人曲，未若天朝此一征。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。